|  |  |  |
| --- | --- | --- |
|  | **ΠΑΝΕΠΙΣΤΗΜΙΟ****ΠΕΛΟΠΟΝΝΗΣΟΥ** |  |

**03 Φεβρουαρίου 2025**

**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**-ΜΕΤΑΚΙΝΗΣΗ ΦΟΙΤΗΤΩΝ/ΤΡΙΩΝ ΓΙΑ ΠΡΑΚΤΙΚΗ ΆΣΚΗΣΗ-**

**ΧΕΙΜΕΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2025/26 - ΣΧΕΔΙΟ 2024-1-EL01-KA131-HED-000210650**

Στο πλαίσιο του Προγράμματος ERASMUS+ δίνεται η δυνατότητα σε φοιτητές/τριες όλων των κύκλων σπουδών των Τμημάτων του Πανεπιστημίου Πελοποννήσου, να πραγματοποιήσουν Πρακτική Άσκηση στο εξωτερικό και με πλήρη αναγνώριση για το χρονικό διάστημα του έργου τους.

Ο προγραμματισμός αφορά σε μετακινήσεις που θα ξεκινήσουν το **ΧΕΙΜΕΡΙΝΟ ΕΞΑΜΗΝΟ του Aκαδημαϊκού Έτους 2025/26 και δικαίωμα συμμετοχής έχουν και:**

* οι φοιτητές/τριες που έχουν ήδη μετακινηθεί για σπουδές ή πρακτική άσκηση, ωστόσο η περίοδος μετακίνησής τους θα πρέπει να συνυπολογίζεται στο ανώτατο όριο μετακίνησης των 12 μηνών.
* οι προσφάτως απόφοιτοι/ες στο πρώτο έτος της αποφοίτησής τους με την προϋπόθεση να έχει εγκριθεί η αίτησή τους την οποία θα έχουν υποβάλει **όσο είναι φοιτητές/τριες στο τελευταίο έτος** .

Σύμφωνα με τις οδηγίες διαχείρισης του Προγράμματος, η Πρακτική Άσκηση μπορεί να πραγματοποιηθεί σε:

- Κάθε δημόσια ή ιδιωτική επιχείρηση που έχει οικονομικές δραστηριότητες, ανεξάρτητα από το μέγεθος, το νομικό καθεστώς, ή τον οικονομικό τομέα στον οποίο λειτουργεί, συμπεριλαμβανομένης της κοινωνικής οικονομίας.

- Σε Ιδρύματα Ανώτατης Εκπαίδευσης. Στο πλαίσιο αυτό ο/η φοιτητής/τρια δεν μετακινείται για σπουδές, αλλά πρόκειται να αποκτήσει εργασιακή εμπειρία. Εφαρμόζονται, λοιπόν, οι κανόνες για τοποθέτηση Πρακτικής Άσκησης.

**ΜΗ ΕΠΙΛΕΞΙΜΟΙ ΟΡΓΑΝΙΣΜΟΙ ΥΠΟΔΟΧΗΣ**

Δεν θεωρούνται επιλέξιμοι οργανισμοί υποδοχής για πρακτική άσκηση οι εξής φορείς:

- Οι θεσμοί της Ευρωπαϊκής Ένωσης και άλλοι φορείς της Ευρωπαϊκής Ένωσης συμπεριλαμβανομένων εξειδικευμένων μονάδων.

- Οργανισμοί οι οποίοι διαχειρίζονται προγράμματα της Ε.Ε. (με στόχο την αποφυγή πιθανής σύγκρουσης συμφερόντων ή/και διπλής χρηματοδότησης

**ΔΙΚΑΙΟΛΟΓΗΤΙΚΑ**

1. **Αίτηση εκδήλωσης ενδιαφέροντος:** διατίθεται σε ηλεκτρονική μορφή μαζί με την Ανακοίνωση.
2. Πιστοποιητικό αναλυτικής βαθμολογίας (Ζητείται αυτεπάγγελτα κατόπιν συναίνεσης]
3. Αντίγραφο πιστοποιητικού γνώσης ξένης γλώσσας
4. Βιογραφικό Σημείωμα στα Ελληνικά και Αγγλικά
5. Φωτοαντίγραφο αστυνομικού δελτίου ταυτότητας ή διαβατηρίου
6. Φωτογραφία
7. Επιστολή Αποδοχής (Letter of Acceptance) για σπουδές ή πρακτική από το Φορέα Υποδοχής [στην περίπτωση που υπάρχει ήδη προσυμφωνία]

Για την υποβολή της αίτησης δεν είναι απαραίτητη η ταυτόχρονη υποβολή βεβαίωσης υποδοχής. Οι φοιτητές/τριες εφόσον επιλεγούν, καλούνται να οριστικοποιήσουν τον φορέα υποδοχής εντός διαστήματος δύο μηνών.

Συμπληρωματικά για μετακινήσεις Μεταπτυχιακού επιπέδου υποβάλλεται έγγραφο σύμφωνης γνώμης από τον/την Επιστημονικό/η Υπεύθυνο/η του Προγράμματος

Συμπληρωματικά, για μετακινήσεις Διδακτορικού επιπέδου υποβάλλεται έγγραφο σύμφωνης γνώμης από την Τριμελή Επιτροπή

**Προσοχή: Οι φοιτητές/τριες πριν την υποβολή της αίτησής τους συστήνεται να επικοινωνήσουν με τους Ακαδημαϊκούς Συντονιστές Erasmus των Τμημάτων τους.**

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στα Γραφεία Erasmus, ως εξής:

* **Για τους φοιτητές/τριες των Τμημάτων [Διοίκησης Επιχειρήσεων & Οργανισμών, Λογιστικής & Χρηματοοικονομικής, Γεωπονίας, Επιστήμης και Τεχνολογίας Τροφίμων, Λογοθεραπείας, Επιστήμης Διατροφής και Διαιτολογίας, Ψηφιακών Συστημάτων] :** **erasmus.kal@go.uop.gr**

Γραφείο Erasmus (ΚΑΛΑΜΑΤΑ), τηλ. 27210 45171, 45190

* **Για τους φοιτητές/τριες των Τμημάτων της Σχολής Μηχανικών (Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Πολιτικών Μηχανικών) :** **erasmus.pat@uop.gr**

Γραφείο Erasmus (ΠΑΤΡΑ) τηλ 2610 643060 / 2610 369150

* **Λοιπά Τμήματα: :** **erasmus@uop.gr**

Γραφείο Erasmus (ΝΑΥΠΛΙΟ) τηλ. 27520 70222

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: ΔΕΥΤΕΡΑ, 31 ΜΑΡΤΙΟΥ 2025**

**ΔΙΑΔΙΚΑΣΙΑ ΕΠΙΛΟΓΗΣ**

* Οι αιτήσεις πρωτοκολλούνται από το Γραφείο Erasmus και διαχωρίζονται ανά Τμήμα.
* Αποστέλλονται στους Τμηματικούς/ές Συντονιστές/στριες Erasmus οι οποίοι/ες -βάσει των κριτηρίων επιλογής, όπως π.χ. ακαδημαϊκή επίδοση, αριθμός οφειλομένων μαθημάτων, έτος σπουδών (προηγούνται οι φοιτητές/τριες των τελευταίων ετών), γνώση ξένης γλώσσας, συνάφεια αντικειμένου σπουδών και σχεδίου πρακτικής άσκησης)- αξιολογούν τις αιτήσεις και συμπληρώνουν σε ειδικό έντυπο αξιολόγησης: α) πίνακα επιλεγέντων/εισών φοιτητών/τριών (αξιολογική σειρά) και β) πίνακα επιλαχόντων/ουσών φοιτητών/τριών (αξιολογική σειρά).
* Οι αιτήσεις οι οποίες απορρίπτονται καταγράφονται στο ειδικό έντυπο με σαφή αναφορά στο λόγο απόρριψης. Tα κριτήρια αξιολόγησης έχουν αναρτηθεί στον σύνδεσμο [Κανονισμός Κινητικότητας Erasmus+ 2024 | Erasmus-Uop](https://erasmus-new.uop.gr/mobility-regulation-rerasmus)
* Eιδικά για το Τμήμα Πολιτικής Επιστήμης και Διεθνών Σχέσεων τα κριτήρια αξιολόγησης έχουν αναρτηθεί στο <https://pedis.uop.gr/?page_id=360>
* Η ανακοίνωση των αποτελεσμάτων γίνεται από το Γραφείο Erasmus μέσω
αποστολής προσωπικού ηλεκτρονικού μηνύματος (email).

**Ο τελικός αριθμός των φοιτητών/τριών του Ιδρύματος που θα μετακινηθούν για Πρακτική Άσκηση θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Σημειώνεται επίσης ότι εάν τα χρηματικά υπόλοιπα δεν επαρκούν- και λαμβάνοντας υπόψιν την αξιολογική σειρά κατάταξης των υποψηφίων- θα δίνεται προτεραιότητα σε υποψηφίους που συμμετέχουν για πρώτη φορά σε μετακίνηση.**

**ΧΡΗΣΙΜΕΣ ΣΥΝΔΕΣΕΙΣ:** [**| Erasmus-Uop**](https://erasmus-new.uop.gr/)**,** [**www.iky.gr**](http://www.iky.gr/)**,** [**www.ec.europa.eu**](http://www.ec.europa.eu/)